Sobiq “Setora” guruhi xonandasi Leyli qiz farzandli bo‘ldi

1990-yillarning oxiri va 2000-yillarning boshida mashhurlik qozongan, afsonaviy “Setora” guruhi yakkaxonlaridan biri Leyli (Laylo Galiyeva) qiz farzandli bo‘ldi. Bu haqda guruhning yana bir sobiq xonandasi Feruza Latipova o‘zining Instagram’dagi sahifasida ma’lum qildi.

Feruzaning yozishicha, Leyli qiz farzandli bo‘lgan. Ayni damda AQShda yashab, ijod qilayotgan Feruza Latipova dugonasini ikkinchi bor onalik baxtiga sazovor bo‘lgani bilan tabriklagan. Leylining to‘ng‘ich farzandi — o‘g‘il.

2016-yilning dekabr oyida “Setora” guruhining tiklanayotgani haqida xabarlar tarqalgan edi. Guruh xonandalari Kamilla va Leyli poytaxtdagi restoranlardan birida yangi qo‘shiqlarining taqdimotini o‘tkazgan edi.